IIT Guwahati नि फरायसा या 70 लाख नि साख्रि मोनदों under campus placement.  थांनाय 1 दिसेम्बर आव गिबि खोलोबनि थिसननाय(placement) आ जादोंमोन(virtual mode आव)।  बे बोसोरनि बयनिख्रुय बांसिन रां नि थफ्लाया 70 लाख,, थांनाय बोसोराव 52 लाख आ मोन।  दासिम गासै 4 इन्तारनेशनेल अफारखौ फरायसाफोरा लानो हादों।  मुंदांखा कम्पानिफोर जेरै गुगल, माइक्रसफ्त, कुवालकम, बाजाज, तेक्सास इन्सत्रामेन्त, आमेरिकान एक्सप्रेश, एदबि, एमाजान, एक्सिस बेंक, मारसिदिज, उबेर, सिसक, इन्तेल, फ्लिपकार्त, अरेकल, वालमार्त बायदि बायदिफोरा बाहागो लादोंमोन बे प्लेसमेन्त प्रसेस आव।
 बि टि सि बिसायखथि, 7 आरो 10 दिसेम्बर,, मोननैसो नेमखौ मानिनो नांगोन बे बारनि बिसायखथि याव।  गिबि खेब नि थाखाय बेलत बक्स जों लोगोसे कभिद होबथानाय मुवा बेसादफोरबो लांफागोन भत होनाय चेन्तार आव।  भतार आ मास्क लानानै थांनो नांगोन।  गासैबो भत चेन्टार आव थागोन सेनिताइजार, आखाय सुनो थाखाय दै, साबोन बायदि बायदि।  पलिं प्रिजायदिं अफिसारफोराबो मानिनो नांगोन कभिद नि प्रतकल।  भत चेन्तार आ आसा नि खामानि मावग्राफोरनोबो बिबान होनाय जादों, आसा कर्मि आ देहा नि दुंथायखौ सुगोन।
 सि बि एस इ आनजाद आ अफलाइन जागोन, 2 नबेम्बर खालि सि बि एस इ आ फोसावो।  गोबाङानो अनलाइन ना अफलाइन जागोन होनना सोंदोंमोन।  गासैबो कभिद नि प्रतकलखौ मानिनानै आनजाद आ जागोन, दासिम आनजाद नि खालारखौ फोसावाखै।  फरासा, फोरोंगिरि, आरो जोथोन लागिरिफोरनिफ्राय बोसोन लादों, उनाव रायजो आरो इउनिअन टेरिटरि जों रायलायनायनि उनाव सोलोंथाय बिपान आ जोबथा थिरांथाखौ लागोन।  बिथांमोना प्रेक्तिकेल आनजादखौ होनो हायि फरायसाफोरनि थाखाय गुबुन लामा नागिरगासिनो होनना बुंदों।
 मिरु सोरखारनो पान्जाब नि बारग गिबि मन्थ्रि प्रकास सिंह बादल आ पद्म बिभुशन आरो सुखदेब सिंह धिनदसा या पद्म भुशन बान्थाखौ सोरखारनो होफिनो।  आबादारिफोरनि सोमावसारनायखौ मिरु सोरखारा गोसो होयिखाय बे थिरांथआ खौ लायो।  आबादारिफोरा मिरु सोरखारनि आबादारि नि बिल नि हेंथायै सोमावसारगासिनो।  पान्जाब आरो हारियाना नि आबादारिफोरा दिल्लि याव थांनानै आबादारि बिलखौ बोखांफिननांगौ नि दाबि जों सोमावसारदों।  आबादारिफोरजों सोरखारा रायलायगासिनो बेखौ सुस्रांनो थाखाय।
 उत्तर प्रदेश आव लाभ जिहाद नि आयेन लाबोनायनि उनाव गिबि मुस्लिम सेंग्राखौ हमो।  बियो सासे हिन्दु आयजोखौ गावनि धोरोम सिम सोलायनो नाजादोंमोन।  नाम आ उवाइस आहमेद, बिनि हेंथायै केस रेसिस्तार खालामनाय जाबाय।  हिनजावसा नि बिफा या बुंनाय बादिब्ला सासे 21 बोसोर बैसो नि सेंग्रा या फिसाजोखौ धोरोम सोलायनो नाजाबाय थादोंमोन।  आयजो आ बे सेंग्राजों सोमोन्दो दंमोन नाथाय बियो गुबुनजों हाबा जाखानायमोन।  दायो बे सेंग्रा खौ 14 सान नि जुदिसियेल कास्तदि आव हरो।  बे आयेन खौ मानियाब्ला 10 बोसोरनि जेल जानांगौ जायो। 